கேள்வி: பொன்னப்ப நாடார் - மறைவு பற்றி விளக்கவும்.
பதில்: ''முதன்மைக் கட்டுரை: இந்தியன் ஏர்லைன்சு பறப்பு 171'' பொன்னப்பனார், 10 அக்டோபர் 1976 அன்று நடைபெறவிருந்த ஒரு மாநாட்டில் பங்கேற்க அக்டோபர் 8 அன்று மகாராட்டிரம்த் தலைநகர் பம்பாய்க்கு (தற்போது மும்பை) புறப்பட்டார். மாநாடு முடிந்தவுடன் தமிழ்நாடு காங்கிரஸ் செயற்குழுவின் கூட்டத்தில் கலந்து கொள்ள அவர் உடனடியாக அக்டோபர் 11 அன்று சென்னைக்குத் திரும்ப வேண்டியிருந்தது. பம்பாயின் சத்திரபதி சிவாஜி பன்னாட்டு வானூர்தி நிலையம் சென்ற அவர், நள்ளிரவில் அங்கிருந்து சென்னை பன்னாட்டு வானூர்தி நிலையம் புறப்பட்ட இந்தியன் ஏர்லைன்சு விமானம் 171-இல் ஏறினார். அவ் வானூர்தி, 27-ஆவது ஓடுபாதையில் இருந்து புறப்பட்டபின் எந்திரக் கோளாறு ஏற்பட்டதால், மீண்டும் நிலையத்தில் தரையிறங்கவேண்டிய நிலை ஏற்பட்டது. எந்திரத்தில் பற்றிய தீயினால், 9-ஆவது ஓடுபாதையை நெருங்கும் போது கட்டுப்பாட்டை இழந்த வானூர்தி, 300 அடி உயரத்திலிருந்து சரிந்து அக்டோபர் 12, இந்திய சீர் நேரம் 1:40 மணிக்கு, தரையில் 45° கோணத்தில் மோதியது. அப்போது அது ஓடுபாதையை நெருங்க 1000 அடிகள் தொலைவே இருந்தது. பொன்னப்பனார் உட்பட பயணிகள், பணியாளர்கள் என அவ் வானூர்தியிலிருந்த 95 பேரும் உயிரிழந்தனர். பொன்னப்பனாரின் உடல் பம்பாயிலேயே எரியூட்டப்பட்டது. அவரது சாம்பல், சென்னைக்கு கொண்டு வரப்பட்டு அங்கு அதன் ஒரு பகுதி, மெரீனா கடற்கரை கரைக்கப்பட்டது. மறுபகுதி, பாலவிளைக்கு கொண்டு வரப்பட்டு, சடங்குகளுக்குப் பின் குமரிக்கடலில் கரைக்கப்பட்டது.
கேள்வி: பொன்னப்ப நாடார் - புகழ் பற்றி நீங்கள் என்ன அறிந்துள்ளீர்கள்?
பதில்: திரு.பொன்னப்ப நாடார் மிகுந்த எளிமையான குணமுடையவர். அவர் தனது உடை மற்றும் உணவுப் பழக்கத்தில் எளிமையாகவே இருந்தார். தன்னை அணுகியவர்களுக்கு அவர்களை நிராகரிக்காமல் அவர் எப்போதும் தன்னல் ஆனவற்றை வழங்கினார். தன்னுடைய பார்வையாளர்கள் அவர்களுடன் உரையாடுவதற்கு முன்பு தங்களை அமர்ந்திருப்பதை அவர் எப்போதும் உறுதிசெய்தார். அவர் பொதுமக்களை சந்திக்க நடந்து அல்லது பொது பேருந்தில் பயணம் செய்து சந்திப்பரர். அவர் ஏழைகளுக்கும், புறக்கணிக்கப்பட்டவர்களுக்கும், கைம்பெண்களுக்கும் சேவை செய்யும் விதமான வாழ்க்கையை வாழ்ந்தார். பொன்னப்பனாரின் நூற்றாண்டு நிறைவையொட்டி அவரின் உருவச் சிலை, நாகர்கோவில் நகரில் இந்திய ரூபாய்.50 லட்சம் செலவில் நிறுவப்படும் என 16 ஏப்ரல் 2025 அன்று தமிழ்நாடு சட்டப் பேரவை தமிழ் வளர்ச்சித் துறை மற்றும் தமிழ்நாடு அரசு செய்தி-மக்கள் தொடர்புத் துறை அமைச்சர் மு. பெ. சாமிநாதன் மு. பெ. சாமிநாதன் அறிவித்தார்.